Entä jos 2000-luvun kehuttu arcade-peli olisi tehty NES:lle? Tuore pelikokoelma vastaa kysymykseen - Muropaketti.com
15.07.2020 14:45 | Muropaketin toimitus
Kesäkuussa ilmestynyt Namco Museum -pelikokoelma sisältää yllättävän vahvistuksen 2000-luvun pelimaailmasta.
Pac-Man on kiistaton klassikko, joka on jatkanut elämäänsä muun muassa 2000-luvun suosituissa Pac-Man Championship Edition -peleissä. Tuore Namco Museum Archives -pelikokoelma sisältää kuitenkin hyvin erikoisen Pac-Man -version.
Retropelikokoelmaan on nimittäin kymmenen alkuperäisen NES-pelin ohelle tehty uusintaversio Pac-Man Championship Editionista, mutta siihen tyyliin, kuin peli olisi tehty 1980-luvulla. Lopputuloksena on kiehtova ”demake” -peli, joka näyttää samaan aikaan sekä uudelta että vanhalta.
Alta näet tubettaja ZonicTHedgehogin pelikuvavideon erikoisesta Pac-Man -versiosta. Pac-Man Championship Edition sisältyy Namco Museum Archives Vol. 1 -kokoelmaan, joka on saatavilla PC:lle, PlayStation 4:lle, Xbox Onelle ja Nintendo Switchille.